rejauldu/bengali-wikipedia huggingface dataset:
ভারতের বিপ্লবী মার্ক্সবাদী পার্টি (ইংরেজি: Revolutionary Marxist Party of India; সংক্ষেপে: আরএমপিআই) হল ভারতের একটি কমিউনিস্ট রাজনৈতিক দল।Revolutionary Marxist Party of India  Official site of RMPI দলটি গঠিত হয়েছিল কেরল-ভিত্তিক বিপ্লবী মার্ক্সবাদী পার্টির সঙ্গে অন্যান্য কয়েকটি দলের (সিপিএম পাঞ্জাব, সিপিএম হরিয়াণা, চণ্ডীগড় মার্ক্সবাদী পার্টি, হিমাচল মার্ক্সবাদী পার্টি, ছত্তীসগঢ় মার্ক্সবাদী পার্টি, তামিলনাড়ু মার্ক্সবাদী পার্টি, অন্ধ্র মার্ক্সবাদী পার্টি, পশ্চিমবঙ্গ মার্ক্সবাদী পার্টি ও দিল্লি মার্ক্সবাদী পার্টি) সংযুক্তির মাধ্যমে। আরএমপিআই-এর নেতারা হলেন মঙ্গত রাম পাসলা ও কে. কে. রেমা। এই দলের প্রথম সর্বভারতীয় সম্মেলন আয়োজিত হয় ২০১৭ সালের ২৩ থেকে ২৬ নভেম্বর চণ্ডীগড়ে।  তথ্যসূত্র  বহিঃসংযোগ      বিষয়শ্রেণী:ভারতের কমিউনিস্ট পার্টিসমূহ বিষয়শ্রেণী:ভারতের কমিউনিস্ট পার্টি (মার্ক্সবাদী) ভেঙে সৃষ্ট গোষ্ঠী বিষয়শ্রেণী:ভারতের সাম্যবাদী দল বিষয়শ্রেণী:২০১৭-এ ভারতে প্রতিষ্ঠিত
সাইফুর রহমান রানা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-১ (ভুরুঙ্গামারী-নাগেশ্বরী) আসনের (৩ মাস) সাবেক সংসদ সদস্য।   জন্ম ও পারিবারিক জীবন  সাইফুর রহমান রানা কুড়িগ্রাম জেলায় জন্মগ্রহণ করেন। তার স্ত্রী কুড়িগ্রাম জেলা বিএনপির সদস্য শামিমা রহমান আপন।   রাজনৈতিক ও কর্মজীবন  সাইফুর রহমান রানা কুড়িগ্রাম জেলা বিএনপির সাধারণ সম্পাদক। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুড়িগ্রাম-১ (ভুরুঙ্গামারী-নাগেশ্বরী) আসন থেকে (৩ মাস) সংসদ সদস্য নির্বাচিত হয়েছিলেন।  তিনি ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় নির্বাচনে বাংলাদেশ জাতীয়তাবাদী দলের মনোনয়নে কুড়িগ্রাম-১ (ভুরুঙ্গামারী-নাগেশ্বরী) আসন থেকে অংশ নিয়ে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুড়িগ্রাম জেলার ব্যক্তি
লালসাঙ্গজুয়ালি সাইলো (১৫ই মে ১৯৪৯ - ১৪ই অক্টোবর, ২০০৬) ছিলেন একজন ভারতীয় সাহিত্যিক, গায়িকা, গীতিকার, সুরকার ও সমাজকর্মী। তিনি মিজোরামের অন্যতম বিখ্যাত গায়িকা । মিজো সাহিত্যের ক্ষেত্রে তাঁর অবদানের জন্য ১৯৯৯ সালে তিনি ভারত সরকার দ্বারা পদ্মশ্রী পুরস্কারে ভূষিত হন।  ব্যক্তিগত জীবন সাইলো ১৯৪৯ সালের ১৫ই মে দক্ষিণ মিজোরামের থিংসাইয়ে এস ভানচুমা এবং সপ্তাঙ্গী চৌভেন্তুর ঘরে জন্মগ্রহণ করেছিলেন। তিনি ১৯৬৮ সালে চেরাপুঞ্জির সেন্ট জন বসকোস কনভেন্ট থেকে ম্যাট্রিক পাস করেন। ১৯৭২ সালে শিলংয়ের সেন্ট মেরিস কলেজ থেকে স্নাতক এবং ২০০৫ সালে স্নাতকোত্তর ডিগ্রী অর্জন করেন। তিনি ১৯৭৩ সালে সেন্ট্রাল ইনস্টিটিউট হিন্দি আগ্রায় প্রশিক্ষণও নিয়েছিলেন।তিনি মিজো সাহিত্যে ডিলিট এবং পিএইচডিও অর্জন করেছিলেন।   তিনি লালদিনিয়ানার সাথে বিবাহবন্ধনে আবদ্ধ হন। এই দম্পতির দুই ছেলে ও এক মেয়ে রয়েছে। সাইলো ২০০৬-এর ১৪ই অক্টোবর শেষ নিঃশ্বাস ত্যাগ করেন। কর্মজীবন তিনি মিজোরামের আইজলে সরকারী জেএল উচ্চ বিদ্যালয়ে একজন শিক্ষক হিসাবে কাজ করেছিলেন এবং তারপরে একই বিদ্যালয়ে প্রধান শিক্ষকের পদে উন্নীত হন। সঙ্গীতজীবন চাকরির পাশাপাশি সাইলো তাঁর সঙ্গীতচর্চাও চালিয়ে যাচ্ছিলেন। তাঁর মিষ্টি সুরেলা কণ্ঠের জন্যে "দ্য স্টেটসম্যান" তাঁকে "দ্য গার্ল উইথ দ্য গোল্ডেন ভয়েস" রুপে বর্ণনা করেছিল।  প্রথম মিজোগায়িকা হিসেবে ১৯৭৭ সালে তাঁর প্রথম একক সঙ্গীতের আলবাম প্রকাশিত হয়। তিনি বিভিন্ন মিজো ছায়াছবিতে নেপথ্য কণ্ঠশিল্পীরূপে কাজও করেছেন। তাঁর মোট ২৯টি অডিও ক্যাসেট অ্যালবাম প্রকাশিত হয়েছে এবং ৪৫০টিরও বেশি গান রেকর্ড করেছেন তিনি। ভারতের বিভিন্ন শহরে এবং যুক্তরাষ্ট্র ও কানাডা সহ বিভিন্ন দেশে সাইলো তাঁর মিজো কয়ারের গান নিয়ে অনুষ্ঠান করেছেন। সাহিত্য কর্ম লালসাংজুয়ালি সাইলো প্রায় ৩৬৫টি শিশুদের গান, বীর গাথা, দেশাত্মবোধক গান ও ভক্তিমূলক গান লিখেছেন।  তাঁর গানগুলি মিজোরামের স্কুল সিলেবাসে অন্তর্ভুক্ত ছিল। তাঁর গান "দুহলাই মি ইউ" এবং তাঁর কবিতা "নুংচেতে আউ আও" ১৯৭৭ সাল থেকে স্নাতকোত্তরের পাঠ্যক্রমে অন্তর্ভুক্ত হয়েছিল। তিনি একজন লেখক এবং তিনি তাঁর লেখার মাধ্যমে মিজো সংস্কৃতিতে অপরিসীম অবদান রেখে চলেছেন। তিনি ২৫ টি বই এবং তিনটি পুস্তিকা লিখেছেন। তিনি ম্যাগাজিন এবং কাগজপত্রের জন্য নিবন্ধও লেখেন। তিনি মিজোরামের প্রতিনিধি হিসাবে নয়াদিল্লিতে অনুবাদে সাহিত্যের প্রথম আন্তর্জাতিক সম্মেলনে অংশ নিয়েছেন। তিনি মিজো একাডেমি অফ লেটারসের নির্বাহী পরিষদের কোষাধ্যক্ষ ছিলেন। তিনি রান মওতু ম্যাগাজিনের সম্পাদক ছিলেন। তিনি আকাশবাণীর অনুষ্ঠানের জন্য ছোট নাটিকা এবং নাটকও লেখেন। সামাজিক কর্মজীবন সাইলো একজন সমাজকর্মীও ছিলেন এবং সেন্ট্রাল এমএইচআইপি এবং মিজোরাম প্রিসবিটারিয়ান গির্জার মহিলা কেন্দ্রীয় কমিটিতে আজীবন সভাপতি ছিলেন।   সম্মাননা ও পুরস্কার  মিজো সাহিত্যে তাঁর অবদানের জন্য মিজো একাডেমি জেট হিকার্স লুঙ্গেলেই দ্বারা পু বুয়াঙ্গা পুরস্কার, ২০০০ সাল  মিজো সাহিত্যে তাঁর অবদানের জন্যে ভারত সরকার দ্বারা পদ্মশ্রী পুরস্কার, ১৯৯৮ সাল  রিমাওই খাওভেল সঙ্গীত পত্রিকা দ্বারা আজীবন সম্মাননা, ২০০২ সাল   তথ্যসূত্র   বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০০৬-এ মৃত্যু বিষয়শ্রেণী:১৯৪৯-এ জন্ম বিষয়শ্রেণী:মিজোরামের সঙ্গীতশিল্পী বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:আইজলের ব্যক্তি বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় নারী ইতিহাসবিদ
ফিল্ড মার্শাল কোদানদেরা মদপ্পা কারিয়াপ্পা (ইংরেজিতে K. M. Cariappa বা Kodandera "Kipper" Madappa Cariappa) (জন্মঃ ২৮ই জানুয়ারী, ১৮৯৯; মৃত্যুঃ ১৫ই মে, ১৯৯৩) হলেন ভারতীয় সেনাবাহিনীর প্রথম ভারতীয় হিসেবে সেনাপতি প্রধান (কমান্ডার-ইন-চীফ)। ১৯৪৭ সালের ভারত-পাকিস্তান যুদ্ধের সময় তিনি পশ্চিমা ভারতীয় সেনাবাহিনীদেরকে নেতৃত্ব দেন। ভারতীয় আর্মি অফিসার ফিল্ড মার্শালের সর্বোচ্চ ফাইভ স্টার র‍্যাংক খেতাব এই পর্যন্ত মাত্র দুইজন পেয়েছেন, তিনি হলেন তাদের মধ্য একজন। অন্যজন্য হলেন ফিল্ড মার্শাল শ্যাম মানেকশ’। তার ক্যারিয়ার চূড়ান্ত অবস্থায় এসে, তিনি ১৯৪৯ সালে ভারতীয় সেনাবাহিনীর কমান্ডার-ইন-চীফ হয়েছিলেন।   পাদটীকা    তথ্যসূত্র   বহিঃসংযোগ Profile on Indian Army official website  Profile on Bharat Rakshak    বিষয়শ্রেণী:১৮৯৯-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:ফিল্ড মার্শাল বিষয়শ্রেণী:ভারতীয় জেনারেল বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় মার্শাল বিষয়শ্রেণী:কোড়গু জেলার ব্যক্তি বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা বিষয়শ্রেণী:সেনাবাহিনী প্রধান (ভারত) বিষয়শ্রেণী:ব্রিটিশ ভারতীয় সেনা কর্মকর্তা
আদ্রিয়ান নেইল (জন্ম ২২ মার্চ ১৯৯৪) একজন স্কটিশ ক্রিকেটার। ২০১৯ এর জানুয়ারীতে ওমানে অনুষ্ঠিত, ২০১৮–১৯ ওমান চারদেশীয় সিরিজের স্কটল্যান্ডের টুয়েন্টি২০ আন্তর্জাতিক (টি২০আই) স্কোয়াডে তাকে অন্তর্ভুক্ত করা হয়েছিল। তিনি স্কটল্যান্ডের হয়ে ওমানের বিপক্ষে ১৭ ফেব্রুয়ারি ২০১৮ এ টি২০ আন্তর্জাতিক ক্রিকেটে নিজের অভিষেক করেছিলেন। তিনি তিনটি উইকেট নিয়ে ম্যাচের সেরা খেলোয়াড় নির্বাচিত হন। ২০১৮-১৯ সালের ওমান চারদেশীয় সিরিজের পরেই ১৯ ফেব্রুয়ারি ২০১৮ সালে তিনি স্কটল্যান্ডের হয়ে ওমানের বিপক্ষে লিস্ট এ ক্রিকেটে অভিষেক করেছিলেন।  আন্তর্জাতিক অভিষেকের আগে, তিনি গ্লৌচেস্টারশায়ার দ্বিতীয় একাদশের হয়ে খেলেছিলেন। ২০১৯ সালের জুনে, আয়ারল্যান্ডে ওলভের খেলতে আয়ারল্যান্ড সফরে স্কটল্যান্ড এ দলের প্রতিনিধিত্ব করার জন্য তাকে নির্বাচিত করা হয়েছিল। পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল হয়ে যায়।  জুলাই ২০১৯ সালে, তাকে স্কটল্যান্ডের একদিনের আন্তর্জাতিক (ওডিআই) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তাকে নির্বাচিত করা হয়েছিল। তিনি স্কটল্যান্ডের হয়ে ওমানের বিপরীতে ওডিআই ক্রিকেটে অভিষেক করেন ১৫ আগস্ট ২০১৯।  ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে স্কটল্যান্ডের স্কোয়াডভুক্ত করা হয়েছিল।   তথ্যসূত্র   বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
তেজস্বী প্রকাশ ওয়েঙ্গাঙ্কার হলেন একজন ভারতীয় টেলিভিশন অভিনেত্রী, যিনি স্বরাগিনী ধারাবাহিকে রাগিণী মহেশ্বরী, রিশতা লিখেঙ্গে হাম নয়া ধারাবাহিকে দিয়া সিং এবং কর্ণসঙ্গিনী ধারাবাহিকে উরুভি চরিত্রে অভিনয়ের জন্য পরিচিত। বর্তমানে তিনি ভিয়াকম১৮ এর ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা ধারাবাহিকে অভিনয় করছেন। বর্তমানে তিনি করণ কুন্দ্রাকে ডেট করছেন।  প্রারম্ভিক জীবন ও শিক্ষা তেজস্বী প্রকাশ ওয়েঙ্গাঙ্কার ১৯৯২ সালের ১০ জুন জন্মগ্রহণ করেন। তিনি ২০১৫ সালে মুম্বাই বিশ্ববিদ্যালয় থেকে ইলেকট্রনিক অ্যান্ড টেলিকমিউনিকেশনস ইঞ্জিনিয়ারিং বিষয়ে স্নাতক ডিগ্রি লাভ করেন।  কর্মজীবন তেজস্বী প্রকাশ ওয়েঙ্গাঙ্কার ২০১২ সালে লাইফ ওকের ২৬১২ ধারাবাহিকে অভিনয় করে অভিনয় জগতে পা রাখেন। ২০১৩ সালে তিনি সংস্কার-ধারোহার আপনোন কি তে ধারা চরিত্রে অভিনয় করেন।  ২০১৫ থেকে ২০১৬ সাল পর্যন্ত তিনি হেলি শাহ, বরুণ কাপুর ও নমিশ তানেজার সাথে স্বর্গিনী ধারাবাহিকে অভিনয় করেন।  ২০১৭ সালে তিনি পাহারাদার পিয়া কি টেলিভিশন ধারাবাহিকে দিয়া সিং চরিত্রে অভিনয় করেন। এরপর, তিনি রিশতা লিখেঙ্গে হাম নয়া তে রহিত সুচান্তির বিপরীতে অভিনয় করেন।  ২০১৮ সালে তিনি স্টার প্লাসের কর্ণসঙ্গিনী ধারাবাহিকে উরুভি চরিত্রে অভিনয় করেন।  বর্তমানে তিনি ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা'' ধারাবাহিকে অভিনয় করছেন।   টেলিভিশন   বছর  ধারাবাহিক  চরিত্র  চ্যানেল  সহশিল্পী ২০১২-১৩২৬১২ রেশমি ভার্গভা লাইফ ওকে  মনিন্দর সিংহ ২০১৩–১৪  সংস্কার - ধারোহার আপনোন কি  ধারা  কালার্স টিভি  জয় সনি ২০১৫–১৬ স্বরাগিনী রাগিণী  নমিশ তানেজা, হেলি শাহ, বরুণ কাপুর ২০১৭  পাহারাদার পিয়া কি  দিয়া সিং  সনি এন্টারটেইনমেন্ট টেলিভিশন  আফফান খান ২০১৭–১৮  রিশতা লিখেঙ্গে হাম নয়া  রহিত সুচান্তি ২০১৮–১৯  কর্ণসঙ্গিনী  উরুভি স্টার প্লাস  অসীম গুলাটি ২০১৯সিলসিলা বদলাতে রিশতোঁ কা  মিষ্টি খান্না ভুট  আনেরি ভজনিরোহান গান্ডোত্রা ২০২২-বর্তমান নাগিন ৬   কালার্স টিভি    পুরস্কার ও মনোনয়ন   বছর পুরস্কার বিভাগ ধারাবাহিক ফলাফল ২০১৩ গোল্ডেন পেটাল অ্যাওয়ার্ডস শ্রেষ্ঠ জনপ্রিয় নবীন অভিনেত্রী সংস্কার - ধারোহার আপনোন কিrowspan=3  জনপ্রিয় জুটি জনপ্রিয় মুখ (নারী) ২০১৫ ইন্ডিয়ান টেলি অ্যাওয়ার্ডস  খলচরিত্রে শ্রেষ্ঠ অভিনেত্রীস্বরাগিনী ২০১৬  গোল্ডেন পেটাল অ্যাওয়ার্ডস  শ্রেষ্ঠ অভিনেত্রী  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:১৯৯৩-এ জন্ম বিষয়শ্রেণী:জেদ্দার ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
মেঘনা নাইডু (জন্ম: ১৯শে সেপ্টেম্বর ১৯৮০) হলেন একজন ভারতীয় অভিনেত্রী, যিনি মূলত হিন্দি চলচ্চিত্রে অভিনয় করেছেন। এছাড়াও তিনি তেলুগু, তামিল, কন্নড়, মালয়ালম এবং বাংলা চলচ্চিত্রে অভিনয় করেছেন।   জীবনী  মেঘনা নাইডু ২০০২ সালে মুক্তিপ্রাপ্ত ইউএমআই১০-এর সঙ্গীত ভিডিও কলিয়োঁ কা চমন (যেটি ১৯৮১ সালের লতা মঙ্গেশকরের "থোড়া রেশম লাগতা হ্যায়"-এর রিমিক্স) এ উপস্থিত হওয়ার মাধ্যমে সর্বপ্রথম কাজ করেছেন। ভারতের চলচ্চিত্রে কাজ শুরু করার পূর্বে তিনি সরু মাইনির ভিডিও "দিল দে দিয়া থা (সুট্টা মিক্স)"Meghna Naidu Biography. Imdb-এ কাজ করেছেন।   প্রারম্ভিক জীবন  মেঘনা নাইডু ১৯৮০ সালের ১৯শে সেপ্টেম্বর তারিখে ভারতের অন্ধ্র প্রদেশের বিজয়ওয়াদায় জন্মগ্রহণ করেছিলেন। তার বাবা এথিরাজ এয়ার ইন্ডিয়ার হয়ে কাজ করার পাশাপাশি একজন টেনিস কোচ ছিলেন এবং তাঁর মা পূর্ণিমা, একজন স্কুল শিক্ষিকা ছিলেন। সোনা নামে তাঁর একটি ছোট বোন রয়েছে। তিনি বলেছিলেন যে, তাঁর বোন প্রায় সকল স্থানে তাঁর সাথে ভ্রমণ করতেন, কিন্তু বোন বিদেশে চাকরি পাওয়ার পরে, তিনি তাঁর মাকে চাকরি ছেড়ে দেওয়ার এবং তাঁর সাথে শ্যুটিংয়ের জায়গাগুলোতে যাওয়ার অনুরোধ করেছিলেন। তিনি মহারাষ্ট্রের মুম্বইয়ে নিজের শৈশব অতিবাহিত করেছেন এবং নিজেকে "একজন মুম্বইয়ের মানুষ" বলেই মনে করেন। তিনি মুম্বইয়ের অন্ধেরীর ভবন'স কলেজ থেকে পড়াশোনা করেছেন এবং বি.কম. ডিগ্রি নিয়ে স্নাতক হয়েছেন। তিনি সাত বছরের জন্য ধ্রুপদী ভরতনাট্যম নৃত্য শিখেছিলেন। তিনি জানিয়েছিলেন যে তিনি চার বছর যাবত মার্কিন যুক্তরাষ্ট্রে টেনিসের প্রশিক্ষণ গ্রহণ করেছেন।  ১৮ বছর বয়সে, তিনি চেন্নাইয়ে তাঁর এক সম্পর্কিত ভাইয়ের বিয়েতে একজন মডেল কো-অর্ডিনেটরের সাথে দেখা করেছিলেন, যিনি তাঁকে চলচ্চিত্রের অডিশনের জন্য ডেকেছিলেন। তিনি তেলুগু চলচ্চিত্র প্রেমা সাক্ষী (১৯৯৯)-তে একটি চরিত্রে অভিনয়ের ডাক পেয়েছিলেন। এরপরে তিনি আরও একটি তেলুগু এবং দুটি কন্নড় চলচ্চিত্রে অভিনয় করেছেন। এরপরে তিনি রাধিকা রাও এবং বিনয় সাপ্রু পরিচালিত ইউএমআই১০ এর মিউজিক ভিডিও কলিয়োঁ কা চমন-এ উপস্থিত হয়েছিলেন, যা তিনি বলেছিলেন যে দুর্ঘটনাবশত ঘটেছিল। এই গানের দলটি তাঁকে নিজের ছবি প্রেরণ করতে বলেছিল এবং কয়েক দিনের মধ্যেই তাঁকে ভিডিওটির জন্য নির্বাচিত করা হয়েছিল। কলিয়োঁ কা চমন দুর্দান্ত সাফল্য অর্জন করে এবং এর ফলে তিনি ব্যাপক পরিচিতি অর্জন করেন। পরবর্তীকালে তিনি ভারতের মধ্যে এবং বাইরের অনেক মঞ্চ নাটকে অভিনয় করেছেন।  মেঘনা নাইডু ২০১১ সাল থেকে টেনিস খেলোয়াড় লুইস মিগুয়েল রেইসের সাথে একটি সম্পর্কে আবদ্ধ ছিলেন এবং২০১৬ সালের ১২ই ডিসেম্বর তারিখে তাঁরা বিবাহ বন্ধনে আবদ্ধ হয়েছেন।   তথ্যসূত্র    বহিঃসংযোগ          বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:অন্ধ্রপ্রদেশের সঙ্গীতশিল্পী বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:বিজয়ওয়াড়ার অভিনেত্রী
জুম করপোরেশন, জুম, একটি পেপ্যাল সেবা ডিজিটাল পদ্ধতিতে অর্থ আদান-প্রদান অথবা বিদেশ থেকে অর্থ আনার একটি পদ্ধতি। এর মাধ্যমে যুক্তরাষ্ট্র থেকে ৫২টি দেশে অর্থ পাঠানো এবং মোবাইলের মাধ্যমে বিভিন্ন ধরনের বিল পরিশোধের সুযোগ রয়েছে। যেসব দেশে এ সেবাটি চালু আছে তারমধ্যে উল্লেখযোগ্য দেশ হচ্ছে বাংলাদেশ, চীন, ভারত, জার্মানি, পাকিস্তান, ইতালি, অস্ট্রলিয়া, মেক্সিকো এবং ফিলিপাইন। এ প্রতিষ্ঠানটি ২০০১ সালে প্রতিষ্ঠিত। যুক্তরাষ্ট্রের সান ফ্রান্সিসকো ভিত্তিক প্রতিষ্ঠানটি আরেকটি অফিস রয়েছে গুয়েতেমালা শহরে। ২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল।  ২০১৫ সালের নভেম্বর এ অধিগ্রহণ সম্পন্ন হয়।  অর্থ পাঠানো সেবা জুম বিশ্বের বিভিন্ন দেশে এক ব্যক্তি থেকে অন্য ব্যক্তির কাছে অর্থ আদান-প্রদানের সুবিধা দিচ্ছে। ডেস্কটপ/ল্যাপটপ কিংবা মোবাইল সাইট এবং মোবাইল অ্যাপের মাধ্যমে এ অর্থ আদান-প্রদান করা যায়।  পেপ্যালের অধিগ্রহণ ২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।  তথ্যসূত্র  বহিঃসংযোই Xoom.com প্রাতিষ্ঠানিক ওয়েবসাইট জুমের মাধ্যমে যেসব জায়গা থেকে অর্থ নেয়া যায় জুম বিল পে জুমের মাধ্যমে মোবাইলে রিচার্জ  বিষয়শ্রেণী:পেপ্যাল বিষয়শ্রেণী:সান জোসে, ক্যালিফোর্নিয়া ভিত্তিক প্রতিষ্ঠান সমূহ বিষয়শ্রেণী:২০০১ সালে প্রতিষ্ঠিত প্রতিষ্ঠানসমূহ বিষয়শ্রেণী:ইলেকট্রনিক কমার্স বিষয়শ্রেণী:বৈদেশিক মুদ্রাবদল প্রতিষ্ঠান বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি বিষয়শ্রেণী:মোবাইল পেমেন্টস বিষয়শ্রেণী:অনলাইন পেমেন্ট বিষয়শ্রেণী:তথ্যপ্রযুক্তি প্রতিষ্ঠান বিষয়শ্রেণী:পেমেন্ট সেবা প্রদানকারী বিষয়শ্রেণী:সান ফ্রান্সিস্কো ভিত্তিক কোম্পানি বিষয়শ্রেণী:মার্কিন যুক্তরাষ্ট্রের আর্থিক পরিষেবা প্রদানকারী কোম্পানি বিষয়শ্রেণী:২০১৫-এর অধিগ্রহণ ও একত্রীকরণ
সিরিল নরম্যান হিনশেলউড একজন ইংরেজ ভৌত রসায়নবিদ। তিনি ১৯৫৬ সালে রসায়নে নোবেল পুরস্কার লাভ করেন।    জীবনী  হিনশেলউড ১৮৯৭ সালের ১৯ জুন লন্ডনে জন্মগ্রহণ করেন। প্রথম বিশ্বযুদ্ধে তিনি একটি বিস্ফোরক কারখানায় রসায়নবিদ হিসেবে কাজ করেন। ১৯২১ থকে ১৯৩৭ সাল পর্যন্ত তিনি ট্রিনিটি কলেজে টিউটর ছিলেন। ১৯৩৭ সালে তিনি রসায়নের অধ্যাপক হিসেবে নিযুক্ত হন। ১৯৫৫ থেকে ১৯৬০ সাল পর্যন্ত তিনি রয়েল সোসাইটির প্রধানের দায়িত্ব পালন করেন।   সম্মাননা  অর্ডার অব মেরিট, ১৯৬০   তথ্যসূত্র   বিষয়শ্রেণী:নোবেল বিজয়ী রসায়নবিদ বিষয়শ্রেণী:১৮৯৭-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:নাইটস ব্যাচেলর বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:রয়েল পদক বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য
দীনবন্ধু পুরস্কার পশ্চিমবঙ্গের একটি সম্মানজনক নাট্য পুরস্কার। ১৯৮৩ সালে বাংলা নাট্যচর্চার জগতে সামগ্রিক অবদানের স্বীকৃতি স্বরূপ এই পুরস্কার চালু করে পশ্চিমবঙ্গ সরকারের তথ্য ও সংস্কৃতি বিভাগের নাট্য উপদেষ্টা পর্ষদ। ১৯৮৩ থেকে ১৯৮৫ পর্যন্ত নাট্য উপদেষ্টা পর্ষদই এই পুরস্কার প্রদান করে। ১৯৮৭ সাল থেকে পশ্চিমবঙ্গ নাট্য আকাদেমির হাতে এই পুরস্কার প্রদানের দায়িত্ব অর্পণ করা হয়। পুরস্কারটি ঊনবিংশ শতাব্দীর বিশিষ্ট নাট্যকার তথা নীলদর্পণ নাটকের রচয়িতা দীনবন্ধু মিত্রের নামাঙ্কিত।   দীনবন্ধু পুরস্কার প্রাপকগণ    সাল প্রাপক ১৯৮৩ মন্মথ রায়, পরবর্তীকালে পশ্চিমবঙ্গ নাট্য আকাদেমির প্রথম সভাপতি ১৯৮৪ সরযূবালা দেবী ১৯৮৫ দিগিন্দ্রচন্দ্র বন্দ্যোপাধ্যায় ১৯৮৭ তৃপ্তি মিত্র ১৯৮৮ বীরু মুখোপাধ্যায় (মরণোত্তর) ১৯৮৯ উৎপল দত্ত ১৯৯০ দেবনারায়ণ গুপ্ত, পশ্চিমবঙ্গ নাট্য আকাদেমির দ্বিতীয় সভাপতি ১৯৯২ তাপস সেন ১৯৯৩ জ্ঞানেশ মুখোপাধ্যায়, পরবর্তীকালে পশ্চিমবঙ্গ নাট্য আকাদেমির তৃতীয় সভাপতি ১৯৯৪ কুমার রায়, পশ্চিমবঙ্গ নাট্য আকাদেমির চতুর্থ সভাপতি  ১৯৯৫ শোভা সেন ১৯৯৬ অমর গঙ্গোপাধ্যায় ও  অনুপকুমার দাস ১৯৯৭ সজল রায়চৌধুরী ১৯৯৮ মোহিত চট্টোপাধ্যায় ১৯৯৯ অজিতকুমার ঘোষ ২০০০ সত্য বন্দ্যোপাধ্যায় ২০০১ সৌমিত্র চট্টোপাধ্যায় ২০০২ রেবা রায়চৌধুরী ২০০৩ গণেশ মুখোপাধ্যায় ২০০৪ খালেদ চৌধুরী ২০০৫ রুদ্রপ্রসাদ সেনগুপ্ত ২০১৯ ব্রাত্য বসু   তথ্যসূত্র    এক নজরে পশ্চিমবঙ্গ নাট্য আকাদেমির ২০ বছর (১৯৮৭ – ২০০৭), সম্পাদনা শিব শর্মা, পশ্চিমবঙ্গ নাট্য আকাদেমি, তথ্য ও সংস্কৃতি বিভাগ, পশ্চিমবঙ্গ সরকার, কলকাতা, ২০০৮  বিষয়শ্রেণী:পশ্চিমবঙ্গ নাট্য আকাদেমি বিষয়শ্রেণী:বাংলা নাটক বিষয়শ্রেণী:বাংলা সাহিত্য পুরস্কার বিষয়শ্রেণী:পশ্চিমবঙ্গের সাহিত্য পুরস্কার
এটি আশরাফ আলী থানভীর গ্রন্থপঞ্জি, আশরাফ আলী থানভী সম্পর্কিত সাধারণভাবে উপলব্ধ কিছু নির্বাচিত বিদ্বান সূত্রের তালিকা। তিনি একজন অগ্রণী ইসলামিক পণ্ডিত, দার্শনিক, লেখক, প্রচারক, সংস্কারক এবং প্রায় এক হাজার গ্রন্থের লেখক। তিনি তাঁর জীবদ্দশায় কোনো আত্মজীবনী লেখেননি। তবে, থানভীর একজন অনুমোদিত শিষ্য আজিজ আল-হাসান ঘৌরী ১৯৩৫ থেকে ১৯৪৩ সালের মধ্যে চার খণ্ডে আশরাফ আল-সাওয়ানেহ নামে একটি গ্রন্থ সংকলন করেন এবং এটি থানভীর জীবনী সম্পর্কিত প্রথম এবং সবচেয়ে গুরুত্বপূর্ণ গ্রন্থ ও প্রধান উৎস। আরেকটি মাকালাত হাকিমুল উম্মত তাকি উসমানী এর তত্ত্বাবধানে ৩৪ খণ্ডে সংকলিত হয়েছিল এবং এটি থানভীর প্রায় ৩৫০টি প্রকাশনা থেকে সংগ্রহ করা হয়েছে। এই তালিকায় তাঁর জীবনী, তাঁর উপর লিখিত থিসিস এবং বিভিন্ন জার্নাল, সংবাদপত্র, বিশ্বকোষ, সেমিনার, ওয়েবসাইট ইত্যাদিতে প্রকাশিত তাঁর সম্পর্কে নিবন্ধ এখানে অন্তর্ভুক্ত থাকবে।   বিশ্বকোষ                        জীবনী                                                   থিসিস                                            জার্নাল                                 জার্নাল                                                           সংবাদপত্র              সেমিনার        ওয়েবসাইট          অন্যান্য   থিসিস        বই         জার্নাল        তথ্যসূত্র   বিষয়শ্রেণী:আশরাফ আলী থানভী বিষয়শ্রেণী:ইসলাম-সম্পর্কিত তালিকা থানভী, আশরাফ, আলী থানভী, আশরাফ, আলী থানভী, আশরাফ, আলী বিষয়শ্রেণী:ভারতীয় লেখকদের গ্রন্থপঞ্জি
পঞ্চলিঙ্গ দর্শন হল ভারতের কর্ণাটকের কাবেরী নদীর তীরে অবস্থিত প্রাচীন মন্দির নগরী তালকাদে প্রতি বারো বছর অন্তর অনুষ্ঠিত একটি পবিত্র উৎসব।  পূর্বে কদম্ব, চোল, চালুক্য এবং রাষ্ট্রকূটদের দ্বারা শাসিত এই ক্ষেত্রে অবস্থিত শ্রী বৈদ্যনাথেশ্বর, শ্রী পাতালেশ্বর, শ্রী মরুলেশ্বর, শ্রী আরকেশ্বরা, শ্রী মুদুকুঠোর মল্লিকার্জুনেশ্বর- এই পাঁচটি মন্দিরকে একত্রে পঞ্চলিঙ্গ শিব মন্দির হিসাবে অভিহিত করা হয়।  এই পাঁচটি শিব মন্দিরে একই সাথে এই উৎসব পালন করা হয় এবং উৎসবের সময় কলা গাছের কাণ্ড, পাতা এবং বিভিন্ন ফুল দিয়ে মন্দির প্রাঙ্গন সজ্জিত করা হয়। পঞ্চলিঙ্গ দর্শনে আগত তীর্থযাত্রীরা নির্দিষ্ট দিনে এই মন্দিরে এসে দেবতার পূজা ও অর্চনা করেন।   পাঁচ দিন ধরে চলা এই উৎসবে লক্ষ লক্ষ তীর্থযাত্রী অংশগ্রহণ করেন। এই উৎসবের জন্য অগ্রিম ব্যাপক প্রস্তুতি নেওয়া হয়।  ২০০৯ সালে এই উতসব সর্বশেষে অনুষ্ঠিত হয়েছিল।  এই উৎসবের মাধ্যমে দেশব্যাপী ভক্তগন এবং শাসকরা যাতে দেবতার আশীর্বাদ লাভ করতে পারেন তার জন্য প্রাচীন ঐতিহ্য অনুসরণ করে পাঁচটি মন্দিরে একই সময়ে পূজা শুরু করা হয়।    পূজা নিয়ম (ঐতিহ্যবাহী পূজা পদ্ধতি)  পঞ্চাঙ্গম (হিন্দু ঐতিহ্যের নাক্ষত্রিক পঞ্জিকা) অনুসারে দেবতার বিশেষ পূজা এবং অভিষেকের তারিখ নির্ধারিত করা হয়। মূলতঃ কার্তিক মাসের কৃষ্ণপক্ষের অমাবস্যা তিথিতে বিশাখ নক্ষত্রের পুন্যযোগে এক বিশেষ সোমবারে এই পূজার দিনক্ষণ নির্দিষ্ট করা হয়। এই তিথি সাধারণত সাত বছরে একবার আসে। শেষ পঞ্চলিঙ্গ দর্শন যাত্রা ২০০৭ সালের নভেম্বর মাসে অনুষ্ঠিত হয়েছিল এবং তার ঠিক ১৩ বছর আগে এই উৎসব অনুষ্ঠিত হয়েছিল।  উৎসবের সময় বিশেষ পূজা করার রিতী থাকে। এই বিশেষ পূজা শুরুর করার আগে, প্রধান পুরোহিত এবং তার ১০ জন (বা তার বেশি সংখ্যক) সহায়ক পুরোহিত নির্ধারিত সময়ে ভগবান বৈদ্যনাথেশ্বর মন্দির (পঞ্চলিঙ্গ নামে পরিচিত পাঁচটি মন্দিরের একটি) সংলগ্ন গোকর্ণ পুষ্করিনীতে (পবিত্র হ্রদ) স্নান করেন এবং দেবতাদের উদ্দেশ্যে নিবেদিত গঙ্গা পূজন অনুষ্ঠান সম্পন্ন করার জন্য অগ্রোদক (পুষ্করণী থেকে জল) নিয়ে আসেন।  পূজা শুরু হলে প্রথমে ভগবান শক্তি গণপতির অর্চনা করা হয়। এরপর একে একে মনোমণি দেবী, চন্ডিকেশ্বর এবং বীরভদ্রস্বামীর পূজা করার রীতি আছে। এরপর আরকেশ্বর শিব, পাতালেশ্বর শিব, মারালেশ্বর শিব এবং মল্লিকার্জুনেশ্বর শিবের পূজা করা হবে।  পঞ্চলিঙ্গ দর্শন শেষ হওয়ার পর পুন্যার্থীরা তার পরবর্তীতে অনুষ্ঠিত গজরাওহণ উৎসব এবং শ্রীদিব্য ব্রহ্ম রথোৎসব (রথযাত্রা) -এ অংশ নেন। তার পরের দিন অনুষ্ঠিত হয় শ্রী শ্যানোৎসব। উৎসাহী ভক্তরা এই অনুষ্ঠানেও অংশগ্রহণ করেন।  উতসবের তৃতীয় দিন থেপ্পোৎসব (এক বিশেষ নৌ-উৎসব) এবং চতুর্থ দিন পূর্বাক কৈলসাবনহন উৎসব এবং পরের দিন নন্দী বাহনোৎসব নামক অনুষ্ঠান অনুষ্ঠিত হয় যার মাধ্যমে পঞ্চলিঙ্গ উসবের সমাপ্তি ঘোষণা হয়।    তালাকাদের সংক্ষিপ্ত ইতিহাস  কাবেরী নদীর তীরে অবস্থিত মন্দির নগরী তালাকাদ একটি প্রাচীন শহর। পুরাকালে কদম্ব, চোল, চালুক্য এবং রাষ্ট্রকূট ইত্যাদি রাজবংশ এই শহরের উপর শাসণ করেছে। শহরটি মহীশূর থেকে প্রায় পয়তাল্লিশ কিমি দূরে অবস্থিত। কর্ণাটক রাজ্যের প্রাচীনতম মন্দিরের মধ্যে পাঁচটি এই শহরে অবস্থিত।   মন্তব্য   বিষয়শ্রেণী:ভারতের ধর্মীয় উৎসব বিষয়শ্রেণী:কর্ণাটকে হিন্দুধর্ম বিষয়শ্রেণী:কর্ণাটকের উৎসব বিষয়শ্রেণী:হিন্দু উৎসব
ওয়েস্ট ইন্ডিজ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৭-এ অনুষ্ঠিত হয়। দলীয় সদস্য টেস্ট গ্রেইম ক্রিমার (অধিঃ)  চামু চিভাভা  রেজিস চাকাভা  মাইকেল চিনুয়া  টেন্ডাই চিসোরো  ক্রেগ আরভিন  কাইল জার্ভিস  হ্যামিল্টন মাসাকাদজা  ন্যাশ মায়াভ  সলোমন মিরে  পিটার মুর (উইঃ)  ক্রিস্টোফার এমপফু  সিকান্দার রাজা  ব্রেন্ডন টেলর  ম্যালকম ওয়ালার  শন উইলিয়ামস জেসন হোল্ডার (অধিঃ)  দেবেন্দ্র বিশু  জার্মেইন ব্ল্যাকউড  ক্রেগ ব্রেদওয়েট  রস্টন চেজ  মিগুয়েল কামিন্স  শেন ডোরিচ (উইঃ)  শ্যানন গ্যাব্রিয়েল  শিমরন হেটমায়ার  কাইল হোপ  শাই হোপ  আলজারি যোসেফ  কাইরেন পাওয়েল  রেমন রেইফার  কেমার রোচ  প্রস্তুতিমূলক খেলা তিনদিনের ম্যাচ: জিম্বাবুয়ে এ বনাম ওয়েস্ট ইন্ডিজ  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা বিষয়শ্রেণী:২০১৭-এ ওয়েস্ট ইন্ডিয়ান ক্রিকেট বিষয়শ্রেণী:২০১৭-এ জিম্বাবুয়ের ক্রিকেট বিষয়শ্রেণী:ওয়েস্ট ইন্ডিজ ক্রিকেট দলের জিম্বাবুয়ে সফর
মিনতি মিশ্র হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১২ সাল থেকে ২০১৬ সাল পর্যন্ত পশ্চিমবঙ্গ বিধানসভায় বাঁকুড়া বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
25px স্বাগতম, উইকিপিডিয়া সম্পাদনা চেষ্টার জন্য আপনাকে ধন্যবাদ। লক্ষ্য করুন, এটি একটি বিশ্বকোষ এবং বিভিন্ন ধরনের গুরুত্বপূর্ণ বিষয়ের নিবন্ধ এখানে তৈরী করা হয়। অনুগ্রহ করে কৌতুকপূর্ণ অথবা ব্যাঙ্গাত্বক কোনো সম্পাদনা করবেন না,  নিবন্ধে। গুরুত্বপূর্ণ তথ্যের উৎস হিসাবে যারা এটি ব্যবহার করেন, তারা আপনার এই ধরনের তথ্য পড়তে আগ্রহী হবেন না। আপনি যদি সম্পাদনা করার বিষয়টি পরীক্ষা করতে চান তবে অনুগ্রহ করে খেলাঘর ব্যবহার করুন, যেখানে আপনি যেকোনো ধরনের তথ্য লিখে পরীক্ষা করতে পারেন।
অমিয় পাত্র হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত। তিনি ১৯৮৭ এবং ১৯৯১ সালে তালডাংরা বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন। তিনি ২২ এপ্রিল ২০১৮ সাল থেকে সিপিআই(এম)-এর কেন্দ্রীয় কমিটির সদস্য।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
নলকা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩৬.০৬ বর্গকিমি (১১.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৮১ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ২১টি।  গ্রামসমূহ  নলকা সেনগাতী  হোড়গাতী  চকমনোহোরপুর  সুজাপুর  তিননান্দিনা  নলকা কায়েমগ্রাম  সাহেবগঞ্জ  দাদপুর  দত্তকুশা  রামপুর  এরান্দহ  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রায়গঞ্জ উপজেলার ইউনিয়ন